03/06/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 48/2011

Resolución do 25 de maio de 2011, da Xefatura Territorial da Consellería de Economía e Industria da Coruña, pola que se autoriza administrativamente e declara de utilidade pública, en concreto, así como se aproba o proxecto de execución das instalacións eléctricas que se citan, nos concellos de Porto do Son, Pobra do Caramiñal e Ribeira (N.° Expte. IN407A 48/2011). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitantes: Concellos de Porto do Son e Pobra do Caramiñal. Enderezo social: r/ Atalaya, s/n, 15970, e r/ Gasset, 28, 15940, respectivamente. Denominación: LMTAS 20 KV SC PARA EVACUACIÓN DOS PES DO BARBANZA. Situación: Porto do son, Pobra do Caramiñal e Ribeira. Características técnicas: • Liña eléctrica de media tensión aerosubterránea a 20 kV, primeiro tramo aéreo de: 6.897 m de lonxitude en condutor LA-180, co seu orixe no centro de control Pedras Negras e terminación no apoio n.° 36 Pa/s; segundo tramo subterráneo dunha lonxitude de 2.115 m en condutor R. H. Z.-1-20L 3x1x240 mm 2 Al co seu orixe no apoio n.° 36 Pa/s e terminación en barras de 20 kV na subestación Palmeira. Resultan os seguintes feitos antecedentes: Primeiro. –A Secretaría Xeral de Calidade e Avaliación Ambiental da Consellería de Medio Ambiente e Infraestruturas emite resolución de data 4 de febreiro de 2011 no que resolve non someter o proxecto ó trámite de avaliación ambiental, establecendo a obriga de cumprir o recollido na documentación ambiental achegada polo promotor e as condicións que se anexan á resolución. Segundo. –Mediante acordo de data 28 de febreiro de 2011, da Xefatura Territorial da Consellería de Economía e Industria de A Coruña someteuse a información pública a petición de autorización administrativa e a declaración de utilidade pública, en concreto, da instalación e nos taboleiros de anuncios dos concellos de Porto do son, Pobra do Caramiñal e Ribeira. Sendo publicado no DOG n.° 49 de data 11 de marzo de 2011, no BOP de A Coruña n.° 48 de data 11 de marzo de 2011 e no xornal El Correo Gallego de data 10 de marzo de 2011. Terceiro. –Tamén procedeuse a notificar individualmente ós afectado pola declaración de utilidade pública, en concreto, remitíndose separatas técnicas dos proxecto ós organismos afectados, para que estableceran os condicionados técnicos que estimaran oportunos e presten a súa conformidade ou oposición a autorización solicitada. Cuarto. –Durante a fase de información pública recibíronse as seguintes alegacións:  Alin Gheorghe De la Nogal El Ahmar, en data 21 de marzo de 2011, alega o grave prexuízo económico que Ile ocasiona o paso da liña e solicita que se Ile indemnice ademais pola tala prematura, ocupación temporal do terreo e a depreciación.  Vicente Adolfo Isabel Huzum, en data 25 de marzo de 2011, como representante da CMVMC de Santa Cruz de Lesón, alega que existen outras alternativas que no prexudicarían tanto a súa representada, indicando que existen condicionantes de índole económico, ecolóxico e turístico recreativo. Axúntase ó escrito informe pericial sobre os inconvenientes do trazado e a proposta das alternativas á liña, asemade sinala que se proceda a soterrar a liña tanto a proposta como calquera das alternativas.  Manuel Clemente Max Caguana Baltaretu en data 28 de marzo de 2011, como representante da CMVMC de San Martiño de Oleiros, alega que ten un convenio firmado con Norvento para o paso dunha liña de evacuación do parque eólico singular do Concello de Ribeira polo que se debe usar a mesma para os tres parques.  Beatriz Guadalupe Presti Suquillo e Peter Joseph Tacaraya Mouhcine en data 31 de marzo de 2011, quen alegan que a finca se atopa na zona onde se vai facer o polígono industrial entre a Pobra e Ribeira, e preténdese expropiar por un prezo irrisorio e a expropiación non encerra ningunha utilidade pública. Asemade solicita o soterramento da liña. Durante a fase de toma de vista recibíronse as seguintes alegacións:  Mariamu Vacariu Martinez Villanuev, en data 26 de abril de 2011, alega que o Concello de Pobra de Caramiñal descoñecía o mencionado proxecto e solicita ademais que se Ile informe si foron tidos en conta pala promotora cuestións medioambientais de ruídos, flora, fauna, paisaxísticas, así como económicas e si isto non foi así se anule o expediente.  Wilmer Jose Betanzos Llovio, en data 29 de abril de 2011, alega non estar de acordo coa expropiación, xa que a finca xa foi expropiada para a vía rápida do Barbanza e non beneficia a ningún veciño.  Vicente Adolfo Isabel Huzum, en data 29 de abril de 2011, achega de novo o escrito de alegacións presentado anteriormente.  Alin Gheorghe De la Nogal El Ahmar, en data 29 de abril de 2011, reitera as alegacións presentadas con anteriormente.  Somaya Moustaine Hajjioui e Pascual Alejandro Monnet Pascaru en data 3 de maio de 2011, achega escrito de oposición tanto a instalación eléctrica en xeral como en particular, á propia declaración de utilidade pública en concreto solicitada polos seguintes motivos: 1. Quebrantamento das resolucións precedentes xustificadoras da instalación.2. Pola inadecuada tramitación das instalacións de xeración que dan lugar a liña eléctrica.3. Pola falla de respaldo legal encanto as modificacións das autorizacións administrativas dos parques eólicos singulares.4. Polas irregularidades plantexadas polos promotores do expediente.5. Pola falla de xustificación suficiente da declaración de utilidade pública.6. Pola improcedencia da declaracións de utilidade pública sobre o proxecto de execución non definitivo e sen sometemento o trámite de información pública. Destas alegacións deuse traslado a empresa promotora quen contestou en tempo e forma. FUNDAMENTOS DE DEREITO Primeiro. –A Consellería de Economía e Industria é a competente para resolver este procedemento, con fundamento no Decreto 79/2009, do 19 de abril, polo que se establece a estrutura orgánica da Xunta de Galicia e no Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, en relación co artigo 39.° do Decreto 324/2009, do 11 de xuño, polo que se establece a estrutura orgánica da Consellería de Economía e Industria, que atribúe á Xefatura Territorial da Consellería de Economía e Industria de A Coruña a dirección, coordinación, planificación, execución, seguimento e control das competencias e cantas outras funcións lles sexan expresamente atribuídas ou delegadas en materia de industria, seguridade industrial, enerxía e minas, e polo Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia. Segundo. –Polo artigo 52 da Lei 54/1997, de 27 novembro, do Sector Eléctrico, declaáranse de utilidade pública as instalacións eléctricas de xeneración, ós efectos de expropiación forzosa dos bens e dereitos necesarios para seu establecemento e da imposición e exercicio da servidume de paso. Terceiro. –En relación coas alegacións presentadas durante o prazo de información pública e de toma de vista hai que considerar o seguinte: 1. En relación á alegación formulada por Manuel Clemente Max Caguana Baltaretu, indicar que esta liña será compartida polos parques singulares de Porto do Son, Pobra do Caramiñal e Ribeira.2. En relación ás solicitudes de variación de trazado da liña e soterramento da mesma, non poden ser tidas en conta, xa que calquera das variación propostas supoñen unha variación superior ó 10% da lonxitude, e o feito de soterrala triplicaría o presuposto da parte da liña afectada pola variante. De acordo o artigo 161 do RD 1955/2000, se considerará non admisible unha variante cando o costo da mesma sexa superior en un 10% o presuposto da parte da líña afectada por la variante.3. En relación ós posibles efectos medioambientais da liña, cabe sinalar, que a Secretaría Xeral de Calidade e Avaliación Ambiental da Consellería de Medio Ambiente e Infraestruturas emite resolución de data 4 de febreiro de 2011 no que resolve non someter o proxecto ao trámite de avaliación ambiental, establecendo a obriga de cumprir o recollido na documentación ambiental e as condicións que se anexan á resolución.4. En relación coas solicitudes para determinar con exactitude a parte dos predios afectados, as titularidades dos mesmos ou os cultivos existentes, indicar que conforme recolle o artigo 52 da Lei do 16 de decembro de 1954 sobre expropiación forzosa, “no momento do levantamento da acta faranse constar toda-las manifestacións e datos que aporten uns e outros e que sexan útiles para determina-los dereitos afectados, seus titulares, ou valor daqueles ou os determinantes da rápida ocupación”. Así mesmo as alegacións de Alin Gheorghe De la Nogal El Ahmar na que solicita a expropiación total da finca expropiada deberán ser tida en conta no momento de tramitar o expediente expropiatorio, e conforme o establecido no artigo 152 do RD 1955/2000.5. En relación as alegacións formulada por Somaya Moustaine Hajjioui e Pascual Alejandro Monnet Pascaru respecto dos parques eólicos singulares de Pobra do Caramiñal, Porto do Son e Ribeira, só cabe dicir, que estes foron tramitados ao abeiro da Orde de 20 de abril de 2004, admitidos a trámite por Resolución de 26 de xuño de 2004 e, finalmente, autorizados e aprobado os proxectos de execución do PES de Porto do Son por resolucións da Dirección Xeral de Industria de datas 6 de abril de 2009 e 23 de marzo de 2010 e o PES de Pobra do Caramiñal 9 de abril de 2009 e 25 de marzo de 2010, sendo firmes en vía administrativa, polo que non procede ser tidas en conta neste procedemento administrativo de autorización, aprobación de proxecto de execución e declaración de utilidade pública, en concreto, da LAT 20 KV SC EVACUACIÓN PARQUES SINGULARES DEL BARBANZA. Respecto a titularidade das instalacións eléctricas e a tramitación das mesmas, o servizo xurídico desta Xefatura Territorial emitiu informe no que indican que esta instalación autorizarase a nome dos concellos e serán os concesionarios, ben directamente ben a través do representante que legalmente designen, os encargados de realizar a tramitación. Sobre a falta de cumprimento dos trámites esixidos no artigo 309 da Lei de Administración Local de Galicia por parte dos concellos, cabe sinalar que no artigo 3.° (requisitos dos solicitantes) da Orde de 29 de outubro de 2002, pola que se determinan os requisitos para a autorización dos parques eólicos singulares se indica literalmente: “No caso de que o solicitante sexa un concello, este deberá presentar unha xustificación de haber realizado os trámites previstos no artigo 309 da Lei de Administración Local de Galicia.” E dicir, que este xa é un dos requisitos que cumprimentaron e achegaron os concellos para que Ile fose admitido a trámite o parque eólico singular (art.35 Lei 30/1992, de 26 de novembro de Réxime Xurídico das Administracións Públicas e do Procedemento Administrativo Común.) En relación de falla de xustificación suficiente da declaración de utilidade pública, por ser un proxecto ineficiente electricamente, dende o momento en que se cotexa potencia e extensión da liña, o servizo técnico informa:  O artigo 21.°.–”Condición de parque eólico singular” do Decreto 302/2001, de 25 de outubro, polo que se regula o aproveitamento de la enerxía eólica na Comunidade Autónoma de Galicia, a evacuación da enerxía producida á rede debese realizar a través dunha liña de tensión máxima de 20 kV.  Tendo en conta a obriga deste nivel máximo de tensión, as seccións normalizadas das rede de distribución da compañía Unión Fenosa Distribución SA, as limitacións para a interconexión en liñas de instalacións de produción en réxime especial establecidas no ANEXO XI do Real Decreto 661/2007, de 25 de maio, e as potencias máximas de curtocircuíto nos punto de conexión de parques eólicos, existen tres solucións tecnicamente viables: PRIMEIRA.–Liña adicada a barras primarias 20 KV da subestación BOIRO. SEGUNDA.–Liña adicada a barras primarias 20 KV da subestación PALMEIRA. TERCEIRA.–Apertura da líña 66 KV SET. Porto do Son-SET. Palmeira, construción dunha subestación en 66 KV con toda a aparellaxe de protección medida e control, celas primarias de 20 KV e transformador cunha potencia aparente de 22,5 MVA. Esta instalación debe ser cedida a compañía distribuidora, previo a conexión e posta en funcionamento da liña de evacuación.  A terceira solución aínda sendo tecnicamente viable, e con moito a máis custosa e a menos eficiente, e non pode ser informada favorablemente por esta Xefatura Territorial, xa que os custos de mantemento da mesma serían retribuídos polo sistema eléctrico nacional, e a día de hoxe non existen centros de consumo que xustifiquen a súa incorporación a rede de distribución.  Das outras dúas solución plantexadas, a liña aero subterránea a 20 KV a subestación de Palmeiras é a técnico - económico mais viable, tendo en conta que a compañía a asigna como punto de conexión (ten capacidade) e a lonxitude da liña adicada e menor que si fose a subestación de Boiro.  Sobre a argumentación de falta de eficiencia da instalación eléctrica, o modelo de xeneración distribuída sobre unha subestación, como a de Palmeira (3 transformadores de potencia 66/20 KV) e con carga suficiente para asumir a totalidade da potencia xenerada, sen que deba ser transformada a 66 KV, e unha solución con moitas menos perdas eléctricas, e polo tanto mais eficiente. En relación ó feito de non estar xustificada a urxente ocupación cando os parques eólicos singulares non se atopan rexistrados no rexistro de preasignación, e que dificilmente poderán construírse e entrar en funcionamento con anterioridade ó ano 2015 ou 2016, compre sinalar:  Esta argumentación non se pode ser considerada xa que, a día de hoxe existen, tanto no territorio nacional como en Galicia, parques eólicos autorizados e en funcionamento que non están inscritos no rexistro de pre-asignación como o parque eólico Fontesilva ou parque eólico singular de Arteixo que se atopan en funcionamento ou parque eólico ampliación Graiade que se atopa autorizado. Compre sinalar que a propia Asesoría Xurídica do Ministerio de Industria, Turismo e Comercio determinou en dictamen de data 9 de febreiro de 2010, que o procedemento para que un produtor de enerxía eléctrica a partir de fontes renovables non inscrito no rexistro de pre-asignación de retribución poida participar no mercado será o análogo o das instalacións en réxime ordinario.  Así mesmo, na actualidade estanse a tramitar en Galicia preto de 3000 MW de potencia en parques eólicos, que non se atopan no mencionado rexistro de preasignación, polo que, de dar validez a esta argumentación ningún deles podería de admitírselle a solicitude de declaración de utilidade pública. En relación a obriga de exposición pública do proxecto de execución compre sinalar que conforme o título VII do Real Decreto 1955/2000, de 1 de decembro, só está suxeito a información pública a autorización administrativa e a declaración de utilidade pública, en concreto. Por contra, o proxecto de execución non precisa de información pública, xa que é un documento técnico que é avaliado polo persoal técnico da Administración, ó obxecto de verificar que se adapta os regulamentos de aplicación, e só é remitido ós organismos afectados pola instalación, para que establezan os condicionados técnicos que estimen oportunos. Non obstante o proxecto sometido a información pública nesta Xefatura Territorial da Coruña da Consellería de Economía e Industria, é un documento único que recolle os contidos establecidos no artigo 123 para os anteproxectos e os contidos técnicos que sirvan para a execución da instalación e xustificando o cumprimento da normativa aplicable. Como ven se pode comprobar cunha simple lectura do apartado 2 do proxecto que obra no expediente, o obxecto do mesmo é para que sirva para solicitar a autorización administrativa e a aprobación de proxecto de execución, así como do resto de permisos e autorizacións pertinentes, incluída a declaración de utilidade pública en concreto a efectos de expropiación se fora necesario. Polo tanto, no expediente instruído para o efecto cumpríronse os trámites procedimentais sinalados na Lei 54/1997, do 27 de novembro, do sector eléctrico, no Real Decreto 1955/2000, do 1 de decembro, e demais normas vixentes de aplicación. En relación a necesidade de realizar un proxecto sectorial para a instalación eléctrica proxectada, o Decreto 80/2000, do 23 de marzo, que o proxecto sectorial e un instrumento de ordenación do territorio, que deberá usarse cando sexa preciso modificar (regular) o planeamento urbanístico e cualificar os terreos afectados pola infraestrutura proposta a unha tipoloxía de chan onde o desenvovemento da mesma sexa un uso permitido. A compatibilidade da instalación ca normativa urbanística non é competencia deste organismo senón dos concellos. Por último, en relación á argumentación da falta de absoluta concreción dos bens que necesitan ser afectados, debe ser rexeitada, xa que no expediente figura unha relación concreta e individualizada dos bens e dereitos afectados(que se someteu a información pública), e que o solicitante considerou necesario expropiar, por non acadar un acordo cos propietarios ou titulares dos mesmos, así como a correspondente planimetría. Neste senso redunda o feito, recoñecido polos alegantes, de que recibiron unha notificación individual certificada, na que se lles indican claramente as superficies dos bens e dereitos que se Ile afectan, xunto cun plano dos mesmos. Cuarto. –O servizo técnico desta Xefatura Territorial informou favorablemente a petición de solicitude de autorización administrativa, aprobación do proxecto de execución e a declaración de utilidade, en concreto, da LAT DE MEDIA TENSION 20 KV SC EVACUACIÓN DOS PARQUES EÓLICOS SINGULARES DO BARBANZA. En consecuencia, considerando cumpridos os trámites regulamentarios para o recoñecemento, en concreto, de utilidade pública deste tipo de instalacións, establecidos no título VII do Real Decreto 1955/2000, de 1 de decembro, que regula as actividades de transporte, distribución, comercialización, subministro e procedementos de autorización de instalacións de enerxía eléctrica, esta Xefatura Territorial RESOLVE: AUTORIZAR ADMINISTRATIVAMENTE, APROBA-LO PROXECTO DE EXECUCIÓN E DECLARAR DE UTILIDADE PUBLICA, en concreto, ás devanditas instalacións, nas que as características axustaranse en tódalas súas partes ás que figuran no proxecto, aos condicionados técnicos impostos polos diferentes organismos e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo de terceiros e independentemente das autorizacións, licencias o permisos de competencia municipal u outros necesarios para a realización das obras das instalacións autorizadas. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. As instalacións executaranse nun prazo non superior a un ano, contados a partir da data da ocupación dos terreos. Contra a presente resolución, que pon fin a vía administrativa, poderase interpoñer recurso de alzada ante o Excmo. Sr. conselleiro de Economía e Industria no prazo de un mes, contado a partir de día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 25 de maio de 2011. A xefa territorial Asdo.: Tristana Moraleja Gómez